recursal/SuperWikiNEXT-32B huggingface dataset:
இராபர்ட் அரே
**இராபர்ட் ஹரே** (*Robert Hare*, 17 சனவரி 1781 – 15 மே 1858) ஒரு தொடக்ககால அமெரிக்க வேதியியலாளர் ஆவார்.

வாழ்க்கை வரலாறு
---------------

இராபர்ட் ஹரே, பென்சில்வேனியாவின் பிலடெல்பியாவில் 1781 ஆம் ஆண்டு சனவரி 17 ஆம் நாள் பிறந்தார். இவர் 1800-ஆம் ஆண்டிற்குப் பிறகு ஆக்ஸ்போர்டின் எட்வர்ட் டேனியல் கிளார்க்குடன் இணைந்து ஆக்சி-ஹைட்ரஜன் ஊதுகுழாயை உருவாக்கிப் பரிசோதனை செய்தார். இவர் ஹாரியட் கிளார்க்கை மணந்து ஆறு குழந்தைகளைப் பெற்றார். 1802 ஆம் ஆண்டில், ஹேர் அமெரிக்க தத்துவவியல் சங்கத்தின் உறுப்பினராகத் தேர்ந்தெடுக்கப்பட்டார். அவர் 1810 மற்றும் 1812 க்கு இடையிலான காலகட்டத்திலும் மற்றும் 1818 மற்றும் 1847 க்கு இடையிலான காலகட்டத்திலும் பென்சில்வேனியா பல்கலைக்கழகத்தில் பேராசிரியராக இருந்தார். 1820 களில், ஹேர் "மின்சார எரியூட்டி" ஒன்றை உருவாக்கினார். இது ஒரு வகை வேதி மின்கலத்தை உருவாக்கியது. இது அதிவிரைவான மற்றும் திறன்வாய்ந்த எரிதல் வினையை நிகழ்த்த பயன்படுத்தப்படுகிறது.  இவர் 1824 ஆம் ஆண்டில் அமெரிக்க கலை மற்றும் அறிவியல் அகாதெமியில் ஒரு இணை உறுப்பினராகத் தேர்ந்தெடுக்கப்பட்டார்.

ஹரே 1958 மே 15 அன்று பிலடெல்பியாவில் இறந்தார்

மேற்கோள்கள்
-----------

1. ↑  Kneeland, Timothy W. (2008). *Robert Hare: Politics, Science, and Spiritualism in the Early Republic*. The Pennsylvania Magazine of History and Biography. Vol. 132, No. 3. pp. 245-260.
2. ↑  "Book of Members, 1780–2010: Chapter H" (PDF). American Academy of Arts and Sciences. September 9, 2016 அன்று பார்க்கப்பட்டது.
3. ↑  Jordan, John W. (1978). *Colonial And Revolutionary Families Of Pennsylvania*. Genealogical Publishing Company. pp. 130-131. ISBN 0-8063-0811-7
 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* Israel
* United States
* ஆத்திரேலியா
* நெதர்லாந்து

 |
| மக்கள் | 
* Deutsche Biographie
* Trove

 |
| மற்றவை | 
* SNAC
* IdRef

 |
**இராபர்ட் ஹட்சின்ஸ் காடர்ட்** (*Robert Hutchings Goddard*, அக்டோபர் 5, 1882 - ஆகஸ்ட் 10, 1945) ஒரு அமெரிக்க அறிவியலாளர், இயற்பியல் வல்லுநர், பேராசிரியர் மற்றும் அறிவியல் கண்டுபிடிப்பாளர் ஆவார். இன்றைய ராக்கெட் அறிவியல் பங்களிப்பாளர்களில் இவர் மிக முக்கியமானவர். ராக்கெட் அறிவியலின் முன்னோடியாகவும் கருதப்படுகிறார். இன்றைய உலகில் பயன்படுத்தப்படும் திரவ எரிபொருள் ராக்கெட்டைக் (Liquid Fueled Rockets) கண்டுபிடித்த பெருமைக்குரியவர் இவர். இவரது ஆராய்ச்சியின் பகுதியாக, 1926 மார்ச் 16 அன்று இவரது குழுவினர் செலுத்திய ராக்கெட்டே வெற்றிகரமாக செலுத்தப்பட்ட முதல் திரவ எரிபொருள் ராக்கெட்டாகும். காடர்ட் மற்றும் அவரது குழுவினர் 1926க்கும் 1941க்கும் இடையிலாக மொத்தம் 34 ராக்கெட்டுகளை செலுத்தியுள்ளனர். அவற்றில் சில அதிக உயரமாக 2.6 கி.மீ ( 1.6 மைல்) -க்கும், அதிக வேகமாக 885 கி.மீ/மணிக்கும் (மணிக்கு 550 மைல் ) பறக்கக்கூடியனவாக இருந்தன.

இளமைப்பருவம்
------------

1882 இல், அமெரிக்க மாசசூசெட்ஸ் மாநிலத்தைச் (Massachusetts) சார்ந்த வொர்செஸ்டர் நகரத்தில் (Worcester), நாஹம் டேன்போர்டு காடர்ட் (Nahum Danford Goddard ) (1859-1928) என்பவருக்கும் பேனி லூயிஸ் ஹாயிட் (Fannie Louise Hoyt) (1864-1920) அவர்களுக்கும் மகனாக பிறந்தவர் ராபர்ட் காடர்ட்.

படிப்பு
-------

வொர்செஸ்டர் பாலிடெக்னில் பயின்ற ராபர்ட் காடர்ட், 1908 இல் இயற்பியலில் இளநிலைப் பட்டம் பெற்றார். படிப்பிற்குப் பின், அங்கேயே ஓராண்டு காலம் பயிற்றுநராகப் பணியாற்றினார். பின், வொர்செஸ்டர் நகரிலேயே க்ளார்க் பல்கலைக்கழகத்தில் இயற்பியலில் முதுகலைப் பட்டம் பயின்று 1910இல் முதுகலைப் பட்டம் பெற்றார். 1911இல் தனது அறிவியல் முனைவர் பட்டத்தையும் பெற்றார். ஓராண்டு காலம் க்ளார்க் பல்கலைக்கழகத்தில் பணியாற்றியபின், 1912இல் தொடர் ஆய்வுகளுக்காக பிரின்ஸ்டன் பல்கலைக்கழகத்தின் பால்மர் இயற்பியல் ஆய்வுக்கூடத்தில் சேர்ந்தார்.

மேரிலாந்து மாநிலத்தின் கிரீன்பெல்ட் நகரத்திலுள்ள நாசாவின் மிகப் பெரிய மற்றும் மிக முக்கியமான விண்வெளி ஆராய்ச்சிக்கூடமான காடர்ட் விண்வெளி ஊர்தி மையம் (The Goddard Space Flight Center GSFC), ராபர்ட் காடர்ட்டின் நினைவாக அவரின் பெயரிலேயே இயங்குகிறது.
**தத்துவ போதக சுவாமிகள்** (1577 - 1656) என அழைக்கப்படும் **இராபர்ட் தெ நோபிலி** (*Robert de Nobile S.J.*) உரோமப் பிரபுத்துவக் குடும்பத்தைச் சார்ந்தவர். 26 வயதில் இயேசு சபையில் சேர்ந்து கத்தோலிக்கக் குருவாகி, தமிழ் நாட்டில் சமயப்பணியாற்ற விரும்பி, 1605 மே 20இல் கோவா வந்து சேர்ந்தார். 1606-ஆம் ஆண்டில் மதுரையை அடைந்து தமிழ்த்துறவி போல் வாழத்தொடங்கி கத்தோலிக்க மறைபணியாளராகப் பணி புரிந்தார். இறுதியில் மயிலையில் 1656-இல் இறைவன் திருவடி யடைந்தார். இவர் தமிழில் 40 உரைநடை நூல்களை எழுதியுள்ளார். இத்தகைய பங்களிப்பால் இவர் *தமிழ் உரைநடையின் தந்தை* என்று அறியப்படுகிறார்.

தமிழகத்தில் இவர் காலத்தில் உயர் இனத்தவராகக் கருதப்பட்டு வந்த பிராமணர்களைத் தம் சமயத்தில் ஈடுபடுமாறு செய்வதையே தலையாய குறிக்கோளாகக் கொண்டார். காவியுடையும் பூணூலும் அணிந்தார். புறத்தோற்றத்தில் தமிழ்த்துறவியாக மாற்றம் கொண்டாலும் அகவுணர்வில் சமயக்கோட்பாடுகளினின்று சிறிதும் வழுவவில்லை. தாம் அணிந்திருந்த ஐம்புரிகள் தமதிரித்துவத்தையும், இரண்டு வெள்ளிப் புரிகள் கிறிஸ்து பிரானின் உடலையும் உயிரையும் குறித்தனவாகக் கூறினார்.

இவரின் இத்கைய செயல்பாடுகள் பிற இயேசு சபையினருடைய எதிர்ப்பையும், அப்போது கோவாவின் ஆயராக இருந்த கிறிஸ்தவோவுடைய எதிர்ப்பையும் பெற்றது. இது திருத்தந்தை பதினைந்தாம் கிரகோரியிடம் முறையிடப்பட்டது. அவர் 31 சனவரி 1623இல் வெளியிட்ட மடலில் (Apostalic Constitution-Romanæ Sedis Antistes) இவ்வழக்கங்கள் மூடத்தனமாக பிற மதங்களை பிரதிபலிக்காதவரை எத்தடையும் இல்லை என அறிவித்தார். மேலும் இம்மடலில் இந்திய குருமடத்தில் பயிற்சிபெறுபவர்களிடம் இருத்த சாதி வெறியையும் குறிப்பாக பறையர் இனமக்களிடம் இருந்த வெறுப்பையும் விட்டுவிட வற்புறுத்தியிருந்தார்.

வேதங்கள், புராணங்கள் ஆகியவற்றை ஆய்ந்தறிய வடமொழி, தமிழ், தெலுங்கு ஆகிய மொழிகளில் தேர்ச்சி பெற்றார். தமிழில் நாற்பது உரைநடை நூல்கள், மூன்று கவிதை நூல்களையும் இயற்றியுள்ளார். இவற்றில் *ஞானோபதேச காண்டம்*, *மந்திர மாலை*, *ஆத்தும நிர்ணயம்*, *தத்துவக் கண்ணாடி*, *சேசுநாதர் சரித்திரம்*, *ஞான தீபிகை*, *நீதிச்சொல்*, *புனர்ஜென்ம ஆக்ஷேபம்*, *தூஷண திக்காரம்*, *நித்திய சீவன சல்லாபம்*, *கடவுள் நிர்ணயம்*, *அர்ச். தேவமாதா சரித்திரம்*, *ஞானோபதேசக் குறிப்பிடம்*, *ஞானோபதேசம்* ஆகிய நூல்கள் குறிப்பிடத்தக்கவை.

இவற்றைவிட சமஸ்கிருதத்தில் எட்டு நூல்கள், அதிலே ஒன்றுக்குப் பெயர் 'கிறிஸ்து கீதை', நான்கு தெலுங்கு நூல்கள் ஆகியவற்றையும் எழுதினார். இவா் ஒருமுறை துறைமங்கலம் சிவப்பிரகாச சுவாமியுடன் சமய வாதம் செய்தா்ா என்று கூறுவா்.

ஆதார நூல்கள்
------------

* மதமும் கவிதையும் (கா. சிவத்தம்பி) - நூலகத்திட்டம் பரணிடப்பட்டது 2006-05-10 at the வந்தவழி இயந்திரம்
* இன்னாசி, சூ. *திருமொழியுள் ஒரு மொழி*, சென்னை, 1975
* கந்தையா, ஆ. *தமிழ் இலக்கியம் - ஒரு பார்வையில்*, 1996)
| போத்துக்கீசர் |
| --- |
|  |
| மொத்த மக்கள்தொகை: | *c.*  54 million (2005) |
| அதிக மக்கள் உள்ள இடம்: | போர்த்துக்கல்:    10,606,000 (July 2006)
பிரேசில்:    34,000,000 
ஐக்கிய அமெரிக்கா:    1,300,000
பிரான்ஸ்:    1,200,000
தென் ஆப்பிரிக்கா:    1,000,000 
கனடா:    500,000 
வெனிசுலா:    400,000 
இங்கிலாந்து:    200,000 
சுவிட்சர்லாந்து:    152,000 
ஜெர்மனி:    132,000 
அங்கோலா:    110,000 
ஸ்பெயின்:    80,846 (2005)
ஆஸ்திரேலியா:    55,000 
லக்சம்பேர்க்:    54,000 
பெல்ஜியம்:    38,000 
ஆர்ஜெண்டீனா:    30,000 
இலங்கை:    30,000
மொசாம்பிக்:    10,000 |
| மொழி: | போத்துக்கீச மொழி |
| சமயம்/சமயம் அற்றோர்: | கத்தோலிக்க திருச்சபை |
| தொடர்புடைய இனக்குழுக்கள்: | • other இலத்தீன் மக்கள்
  • Spaniards
  • French
  • Galicians
  • Italians
  • Romanians |

**போத்துக்கீசர்** (இலங்கை வழக்கு: **போர்த்துக்கேயர்**) என்னும் சொல் போர்த்துக்கல் நாட்டைத் தாய்நாடாகக் கொண்டவர்களையும் போத்துக்கீச மொழியைத் தாய் மொழியாகக் கொண்டவர்களையும் குறிக்கும். இவர்களில் பெரும்பாலோர் ரோமன் கத்தோலிக்க சமயத்தைப் பின்பற்றுபவர்களாவர்.

போத்துக்கீசர் தெற்கு ஐரோப்பிய மக்களாவர். இவர்கள் ரோமருக்கு முற்பட்ட கெல்ட்டிக் மற்றும் ஐபீரிய இனக்குழுக்களின் கலப்பினால் உருவானவர்கள். உரோம பண்பாட்டின் செல்வாக்கு பெருமளவுக்கு போத்துக்கீசப் பண்பாட்டில் காணப்படுகின்றது. இதுதவிர, கிரேக்கர், போனீசியர், கார்த்தஜீனியர் போன்றோரின் செல்வாக்கும் சிறிய அளவில் இவர்களிடம் காணப்படுகின்றது. போத்துக்கீச மொழி இலத்தீனிலிருந்து உருவானது.

இவர்கள் மத்தியில் கறுப்பு நிற முடியும், பழுப்பு நிறக் கண்களுமே பெரும்பாலும் காணப்படுகின்றன. ஆனாலும், பொன்னிற முடியும், நீல/பச்சைக் கண்கள் உடையவர்களும் உள்ளார்கள்.

போர்த்துக்கல் நாட்டில் ஏறத்தாழ ஒரு கோடி போத்துக்கீசர் உள்ளனர். 19 ஆம் நூற்றாண்டிலும், 20 ஆம் நூற்றாண்டிலும் நடைபெற்ற பெரும் புலப்பெயர்வுகள் காரணமாக, சுமார் 3.5 கோடி பிரேசிலியர் போத்துக்கீசப் பின்புலத்தை உடையவர்களாகக் காணப்படுகிறார்கள். 16 ஆம் நூற்றாண்டில் தொடங்கி உலகளாவிய அளவில், இந்தியா, இலங்கை, இந்தோனீசியா, இலத்தீன் அமெரிக்க நாடுகள், ஆப்பிரிக்க நாடுகள் போன்றவற்றுக்கு ஏற்பட்ட போத்துக்கீசப் புலப்பெயர்வினால், இன்று உலகம் முழுவதிலும் 10 கோடிக்கு மேற்பட்ட போத்துக்கீச இரத்தத் தொடர்புடையவர்கள் இருக்கக்கூடுமென மதிப்பிடப்படுகின்றது. போத்துக்கீசரின் வழி வந்தவர்கள் இன்றும், இந்த நாடுகளில் சிறுபான்மையினராகக் காணப்படுகின்றார்கள்.
***போன மச்சான் திரும்பி வந்தான்*** (*Pona Machaan Thirumbi Vandhan*) 1954 ஆம் ஆண்டு வெளிவந்த தமிழ்த் திரைப்படமாகும். சி. எஸ். ராவ் இயக்கத்தில் வெளிவந்த இத்திரைப்படத்தில் ஸ்ரீராம், கே. ஏ. தங்கவேலு மற்றும் பலரும் நடித்திருந்தனர். துமிலன் எழுதிய *புனர்ஜென்மம்* என்ற கதையை அடிப்படையாகக் கொண்டு இத்திரைப்படம் தயாரிக்கப்பட்டது. வணிக அளவில் இது வெற்றி பெறவில்லை.

திரைக்கதை
---------

சாம்பு (தங்கவேலு) என்ற பணக்கார இளைஞன் வேலை வெட்டிக்குச் செல்லாமல் சாப்பிடுவதும், புகையிலை, வெற்றிலை பாக்குடன் வம்புகளிலும் நேரத்தைக் கழிக்கிறான். அவனுடைய தங்கை சந்திராவுக்கு (டி. டி. குசலகுமாரி) திருமணம் செய்ய நினைத்து சாம்பு பத்திரிகையில் விளம்பரம் செய்கிறான். ஆயிரம் ரூபாய் பணம் அனுப்பினால் சம்பந்தம் பேசலாம் என்ற நிபந்தனையின் பேரில், வட இந்தியாவில் பணியாற்றும் தியாகு (ஸ்ரீராம்) திருமணம் முடிவு செய்ய சென்னை வருகிறான். 
டி. கே. இராமச்சந்திரனும் அவன் தங்கை விமலாவுடன் (லட்சுமிகாந்தம்) சம்பந்தம் பேச சாம்புவின் வீட்டுக்கு வருகிறான். ஆனால் விளம்பரம் மூலம் கல்யாணம் பேசுவதை விரும்பாத சந்திரா வீட்டை விட்டு வெளியேறுகிறாள். அப்போது சிறீராமை சந்திக்கிறாள் சந்திரா. இருவரும் காதலிக்க ஆரம்பிக்கிறார்கள். 
இருவரும் ஒரு கார் விபத்தில் சிக்குகிறார்கள், வாகன சொந்தக்காரர் இருவரையும் கணவன் மனைவி என்று நினைத்து சிகிச்சை செய்ய தன் வீட்டுக்கு அழைத்துச் செல்கிறார். சந்திராவும் தியாகுவும் எப்படி மீண்டும் வீட்டுக்குத் திரும்பி சாம்புவின் சம்மதத்துடன் திருமணம் செய்து கொள்கிறார்கள் என்பது மீதிக் கதை.

மேற்கோள்கள்
-----------

1. ↑  ராண்டார் கை (14 டிசம்பர் 2013). "Pona Machaan Thirumbi Vandhaan (1954)". *தி இந்து*.. பார்த்த நாள்: 29 அக்டோபர் 2016.
2. ↑  "Ponamachan Thirumbi Vandhan". *இந்தியன் எக்சுபிரசு*: p. 1. 27 November 1954. .
**போந்தைப் பசலையார்** சங்ககாலப் புலவர்.அவை, அகநானூறு 110 எண் கொண்ட ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் இடம்பெற்றுள்ளது.

தலைவிக்கு நிகழந்ததைத் தோழி செவிலிக்கு அறத்தொடு நிறகும் இந்தப் பாடல் ஒரு நிகழ்வின் தொடர் போல அமைந்துள்ளது.

நிகழ்வு
-------

### புகார்த்தெய்வம்

நான் சொல்லப்போகும் செய்தி இவளைப் பெற்ற தாய்க்குத் தெரிந்தாலும் பரவாயில்லை. ஊருக்கே தெரியினும் பரவாயில்லை. வேறு வழி இல்லை. புகார்த்தெய்வத்தை நோக்கிச் சூளுரைத்து உண்மையைக் கூறுகிறேன். 

### தொடலை ஆயம்

தோழிமார் கூடித் தொட்டு விளையாடிக்கொண்டிருந்தோம். பின் சிற்றில் இழைத்தோம். சிறுசோறு ஆக்கினோம். இப்படி விளையாடிய வருத்தம் தீரச் சிறிதே அமர்ந்திருந்தோம். 

### தங்கின் மற்று எவனோ

அங்கு ஒருவன் வந்தான். பேச்சுக்கொடுத்தான். "தடமென் பணைத்தோள் மட நல்லீரே! பொழுதும் போய்விட்டது. களைப்பாகவும் இருக்கிறது. மெல்லிலை பரப்பில் விருந்து உண்டபின் அமைதியாக இருக்கும் உம் சிறுகுடியில் தங்கினால் என்ன? என்று வினவினான். அவனைப் பார்த்ததும் இவள் தலைவணங்கி நின்றாள். நான் சொன்னேன், 'இவை நிமக்கு உரிய செயல்கள் அல்ல'. 

### கொடி நுடங்கு நாவாய் காணாமோ

அவள் லேசானாள். கொடி அசையும் வணிக நாவாயைக் காட்டினாள். மீன் வல்சிதான் எங்கள் உணவு என்றாள். இவளது ஆயத்தார் பலரும் அவ்விடத்தில் நிற்காமல் சென்றுவிட்டனர். அவள் என்னைப் பார்த்துச் சொன்னாள். 'நன்னுதால்! நானும் போகட்டுமா' என்றாள். அதன் பொருள் நான் போகவேண்டும் என்பது எனக்குப் புரிந்துவிட்டது. நானும் விலகினேன். 

### அவன்

அப்போது அவன் தேரின் கொடிஞ்சியைப் பற்றிக்கொண்டு நின்றது என் கண்ணை விட்டு அகலவில்லை.
**மனநல சுகாதார நிறுவனம், எர்ரகடா** (*Institute of Mental Health, Erragadda*) என்பது **எர்ரகடா மனநல மருத்துவமனை** என்றும் அழைக்கப்படுவது ஐதராபாத்து மாநிலத்தில் நிசாம் ஆட்சியின் போது நிறுவப்பட்ட பழமையான சுகாதார நிறுவனங்களில் ஒன்றாகும். இது ஐதராபாத்தில் உள்ள எர்ரகடாவில் அமைந்துள்ளது. இந்நிறுவனத்தினை தெலங்காணா அரசு நடத்தி வருகின்றது. இது மாநிலம் முழுவதும் உள்ள மனநல நோயாளிகளுக்கு மருத்துவச் சேவை செய்கிறது.

வரலாறு
------

மன தஞ்சம் என்று பொருள்படும் *தாருல்-மஜனைன்* என நிறுவப்பட்ட இந்த மருத்துவமனை, சஞ்சல்குடா மத்தியச் சிறையில் தொடங்கப்பட்டு 400 படுக்கைகளுடன் ஜல்னா (மகாராட்டிரா)க்கு மாற்றப்பட்டது. இந்த நிறுவனம் 1895-1907-ல் ஜல்னாவிற்கு (அந்த நேரத்தில் நிசாம் ஆதிக்கத்தின் ஒரு பகுதி) மாற்றப்பட்டது. இந்நிறுவனத்தின் பெயர் *தாருல்-மஜனைன்* என்பதிலிருந்து மனநோய்களுக்கான மருத்துவமனை, ஜல்னா என மாற்றப்பட்டது.

ஐதராபாத் மாநிலம் (1948-56) உருவாக்கப்பட்ட பின்னர், ஜல்னா மகாராட்டிராவுடன் இணைக்கப்பட்ட பிறகு, 1953-ல் இந்த நிறுவனம் ஜல்னாவிலிருந்து ஐதராபாத்திற்கு மாற்றப்பட்டது. மருத்துவர் ஆர். நடராஜன் கடைசியாக அரசு கண்காணிப்பாளராக இருந்தார்.

விரிவாக்கம்
-----------

2006ஆம் ஆண்டு தேசிய மனநலத் திட்டத்தின் கீழ் நீதிமன்றம் மற்றும் குற்றவியல் வழக்குகளுக்காக பிரத்தியேகமாக 150 படுக்கைகள் கொண்ட புதிய பகுதியுடன் இந்நிறுவனம் விரிவுபடுத்தப்பட்டது.

மேற்கோள்கள்
-----------

1. 1 2  Deo, Neeraj (December 2012). "Darul Majanine, Jalna to Institute of Mental Health, Erragadda Hyderabad: The Forgotten History". *Research Aaj Tak* **1** (3): 125–129.. பார்த்த நாள்: 9 October 2021.
2. ↑  Deo, Neeraj (August 8, 2021). "जालन्यातील दारुल मजानिन ते प्रादेशिक मनोरुग्णालय…एक व्यथा, जी होतेय कथा!" (in mr-IN). *Loksatta*. .
3. ↑  "The Hindu : Andhra Pradesh / Hyderabad News : Institute of Mental Health to be modernised with Rs. 3-cr. fund". 8 December 2007. 8 December 2007 அன்று மூலம் பரணிடப்பட்டது.
சோணாட்டுப் பிடவூர் கிழான் மகன் பெருஞ்சாத்தன் சங்ககால அரசர்களில் ஒருவன். இவன் சிறந்த வள்ளலாகவும் விளங்கினான். பிடவூர் இவனது தலைநகர். மதுரை நக்கீரர் பிடவூர் அறப்பெயர்ச் சாத்தன் எனக் குறிப்பிடுகிறார்.  ஒருநாள் இந்தப் புலவரின் சுற்றம் இவனது வாயிலில் நின்றுகொண்டு தன் தடாரிப் பறையை முழக்கியது. அது கேட்டு வெளியே வந்த சாத்தன் அரிய செல்வங்களைக் கொண்டுவரச் செய்து வழங்கினான். அத்துடன் நில்லாது அங்கு நின்ற புலவரைத் தன் மனைவிக்குக் காட்டி அவரை, அவனைப்போலவே போற்றுமாறு அறிவுறுத்தினானானாம்.
அது கேட்ட புலவர் வறண்ட காலத்திலும் வளம் குன்றாமல் அவன் ஊர் சிறக்க வேண்டும் என வாழ்த்தினார். மேலும் இந்தப் புலவர் பிறரை நாடாமல் அவன் நினைவாகவே வாழ்ந்தாராம்.

அடிக்குறிப்பு
-------------

1. ↑  
சிறு கண் யானைப் பெறல் அருந் தித்தன்
செல்லா நல் இசை உறந்தைக் குணாது,
நெடுங் கை வேண்மான் அருங் கடிப் பிடவூர் 20
**அறப் பெயர்ச் சாத்தன்** கிளையேம், பெரும!புறம் 395 இந்தப் பாடல் சிதைந்த நிலையில் உள்ளது.
2. ↑  
தன் கடைத் தோன்றி, என் உறவு இசைத்தலின்,  

தீம் குரல்......... கின் அரிக் குரல் தடாரியொடு,  

ஆங்கு நின்ற எற்கண்டு,  

சிறிதும் நில்லான், பெரிதும் கூறான்,  

அருங் கலம் வரவே அருளினன் வேண்டி,  

...........யென உரைத்தன்றி நல்கி, தன் மனைப்  

பொன் போல் மடந்தையைக் காட்டி, 'இவனை  

என் போல் போற்று' என்றோனே; அதற்கொண்டு,  

அவன் மறவலேனே; பிறர் உள்ளலேனே; (புறம் 395)
சேக் **சவுத் பின் சக்ர் அல் காசிமி** (Saud bin Saqr Al Qasimi) (பிறப்பு: 1956 ஆண்டு பிப்ரவரி மாதம் 10) ஐக்கிய அரபு அமீரகத்தின் ஏழு அமீரகங்களில் ஒன்றான ரஃஸ் அல்-கைமா அமீரகத்தின் தற்போதைய ஆட்சியாளர் ஆவார்.

ஆரம்பகால வாழ்க்கை மற்றும் கல்வி
-------------------------------

சேக் சவுத் 1956 ஆம் ஆண்டு பிப்ரவரி 10 அன்று துபாயில் பிறந்தார். இவர் சேக் சக்ர் பின் முகம்மத் அல் காசிமியின் நான்காவது மகன் ஆவார். இவரது தந்தை ரஃஸ் அல் கைமாவின் ஆட்சியாளராகவும், ஐக்கிய அரபு அமீரகத்தின் உயர் குழு உறுப்பினராகவும் இருந்தார், இவரது தந்தை 2010 ஆம் ஆண்டு அக்டோபர் 27 அன்று இறந்தார். 

இவர் தனது முதன்மை மற்றும் இடைநிலைக் கல்வியை ரஃஸ் அல் கைமாவில் முடித்தார். பின்னர் 1973 ஆம் ஆண்டின் ஜூலை மாதம் அமெரிக்க பெய்ரூட் பல்கலைக்கழகத்தில் (AUB) பொருளாதாரம் படித்தார். 1975 இல் பெய்ரூட்டில் லெபனான் உள்நாட்டுப் போர் வெடித்தபோது, சேக் சவுத் மிச்சிகன் பல்கலைக்கழகத்திற்கு மாற்றப்பட்டார். அங்கு இவர் பொருளாதாரம் மற்றும் அரசியல் அறிவியலில் இளங்கலைப் பட்டம் பெற்றார்.

தொழில்
------

 சேக் சவுத் ஜான் சம்பர்சுடன் (சிஸ்கோ சிஸ்டம்ஸ் தலைமை நிர்வாக அதிகாரி)
1979 ஆம் ஆண்டில் ரஃஸ் அல் கைமா சேக் சவுத் திரும்பிய பிறகு தந்தையின் நிர்வாகத்தில் துணைபுரிவதில் ஈடுப்பட்டார். இவர் நீதிமன்றத்தின் தலைமை பொறுப்பில் நியமிக்கப்பட்டார். பின் இவர் ரஃஸ் அல் கைமாவின் இளவரசராகவும், துணை ஆட்சியாளராகவும் ஆனார். இவரது தந்தை சேக் சக்ர் பின் முகம்மத் அல் காசிமி, தனது மூத்த சகோதரரான சேக் காலித் பின் சக்ர் அல் காசிமியை எதிர்பாராத விதமாக 2003 ஆம் ஆண்டு ஜூன் மாதம் 14, அன்று அமெரிக்கத் தலைமையிலான ஈராக் மீதான படையெடுப்பு (2003)க்கு விரோதமாக நடந்து கொண்டதற்காக பதவி நீக்கம் செய்யப்பாட்டார். ஐக்கிய அரபு அமீரகத்தின் முன்னணி அமீரகமான அபுதாபி, இந்த பதவி நீக்கம் நடவடிக்கைக்கு அனுமதி அளித்ததுடன், ரஃஸ் அல் கைமாவுக்கு கவச வாகனங்களை அனுப்பி சேக் சவுத்திற்கு ஆதரவை வெளிப்படுத்தியது. 2010 ஆம் ஆண்டு அக்டோபர் 27 அன்று, 62 ஆண்டுகளாக ரஃஸ் அல் கைமாவை ஆண்ட இவரது தந்தை சேக் சக்ர் பின் முகம்மத் அல் காசிமி இறந்தவுடன், சேக் சவுத் அதிகாரப்பூர்வமாக ரஃஸ் அல் கைமாவின்ஆட்சியாளரானார் என்று ஐக்கிய அரபு அமீரகத்தின் ஏழு உறுப்பினர்களின் கூட்டமைப்பு அறிக்கையில் தெரிவிக்கப்பட்டுள்ளது.

தனிப்பட்ட வாழ்க்கை
------------------

சேக் சவுத் சேய்கா ஹனா பின்த் ஜுமா அல் மஜித் என்பவரை திருமணம் செய்து கொண்டார்.  இவர்களுக்கு ஆறு குழந்தைகள் உள்ளனர்.  அவர்களின் பெயர்கள் சேக் முகம்மத் (பட்டத்து இளவரசர்), செய்கா அம்னா (ராக் முதலீடு மற்றும் அபிவிருத்தி அலுவலகம் தலைவர்), சேக் அகமது (  ஆர்.ஏ.கே பெட்ரோலிய ஆணையத்தின் தலைவர், அல் ராம்ஸ் விளையாட்டு மற்றும் கலாச்சார குழுவின் தலைவர்), சேக் காலித் (அல் மர்ஜன் தீவின் தலைவர் மற்றும் ஆர்.ஏ.கே முதலீட்டு மற்றும் மேம்பாட்டு அலுவலகத்தின் துணைத் தலைவர்), சேக் சக்ர் மற்றும் சேய்கா மஹ்ரா.

குறிப்புகள்
-----------

 


1. ↑  "Succession Politics in the Conservative Arab Gulf States". *www.washingtoninstitute.org*.
2. ↑  "Netty Royal". *www.nettyroyal.nl*. 2021-06-13 அன்று மூலம் பரணிடப்பட்டது. 2021-06-13 அன்று பார்க்கப்பட்டது.
3. ↑  "Netty Royal". *www.nettyroyal.nl*. 2021-06-13 அன்று மூலம் பரணிடப்பட்டது. 2021-06-13 அன்று பார்க்கப்பட்டது.
4. ↑  "Meet Our Board". *RAK Hospitality Holding*.
5. ↑  "Leadership". *RAK Petroleum Authority*.
6. ↑  "IDO Board of Directors". *RAK IDO*.
7. ↑  "A Word from the Chairman". *Al Marjan Island*. 2018-11-14 அன்று மூலம் பரணிடப்பட்டது. 2021-06-13 அன்று பார்க்கப்பட்டது.
**சவுதி அரேபியாவில் பெண்கள் உரிமைகள்** இசுலாமியச் சட்ட முறைமையில் இருந்தும், அரேபிய பண்பாட்டில் இருந்தும் வரையறை செய்யப்படுகின்றன. ஆண் வழி அல்லது ஆண் ஆதிக்க வரலாற்றைக் கொண்ட சவுதி அரேபியாவில், ஆண் பெண் பிரிவினை, பெண்களின் கொளரவம் ஆகியவை முக்கியமானவை. உலகளாவிய நோக்கில், பெண்களுக்கு மிகக் குறைந்தளவிலான சுந்தந்திரங்களும், உரிமைகளும் உள்ள நாடுகளில் தென் அரேபியாவும் ஒன்று.

எல்லாப் பெண்களும், அவர்கள் எந்த வயதுடையவராயினும் ஒரு ஆண் பாதுகாவலரை (guardian) வைத்திருக்க வேண்டும். பெண்கள் அரசியல் தேர்தல்களில் வாக்களிக்க முடியாது. உயர்ந்த பதவுகளுக்கு பெண்கள் போட்டு போடவோ, அல்லது தேர்தெடுக்கபப்டவோ முடியாது. உலகிலேயே இங்கே மட்டுமே பெண்கள் வாகனம் ஓட்ட முடியாது. பலகலைக்கழகக் கல்வியில் 70% பெண்கள் இருந்தாலும், 5% பெண்கள் மட்டுமே வேலை செய்கிறார்கள்.

மேற்கோள்கள்
-----------

1. ↑  "The Global Gender Gap Report 2009" (PDF). World Economic Forum. 2009. 22 நவம்பர் 2009 அன்று மூலம் (PDF) பரணிடப்பட்டது. 19 September 2010 அன்று பார்க்கப்பட்டது.
2. ↑  Al-Sharq Al-Awsat (London), July 23, 2006, translated at Public Debate in Saudi Arabia on Employment Opportunities for Women
*இதே பெயரில் பஞ்சாபில் உள்ள மாவட்டத்தைப் பார்க்க, மோகா மாவட்டம் கட்டுரையைப் பார்க்கவும்.*

**மோக்கா மாவட்டம்** (Moka District) மொரீசியசு தீவின் மையப் பகுதியில் அமைந்துள்ள மாவட்டமாகும். 230.5 கி.மீ2 பரப்பளவில் மோக்கா மாவட்டம் விரிந்துள்ளது. 31 திசம்பர் 2012 இன் மக்கள்தொகைக் கணக்கெடுப்பின்படி இங்கு 81820 நபர்கள் வாழ்கின்றனர். இம்மாவட்டத்தின் கிழக்கே பிலாக் மாவட்டமும், வடக்கே பம்பிளிமாசசு மாவட்டமும், தெற்கே கிராண்ட் போர்ட் மாவட்டமும் மேற்கே பிலெய்ன்சு வில்ஹெம்சு மாவட்டமும், வட மேற்கே போர்ட் லூயிசு மாவட்டமும் அமைந்துள்ளன.

மக்கள்தொகை
----------

அண்மையக் கணக்கெடுப்பின்படி, ஏறத்தாழ 80,000 மக்கள் இம்மாவட்டத்தில் வசிக்கின்றனர். இவர்களில் ஏறத்தாழ 50,000 பேர் கிரியோல் மொழியைத் தாய்மொழியாகவும், ஏனையோர் போச்புரி, தமிழ், இந்தி, தெலுங்கு, மராத்தி ஆகிய மொழிகளைத் தாய்மொழியாகவும் பேசுகின்றனர்.

மோக்கா மாவட்டம் பல்வேறு மண்டலங்களை உள்ளடக்கியுள்ளது. சில மண்டலங்கள் மேலும் துணை நகரங்களாகப் பிரிக்கப்பட்டுள்ளன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-04-04 அன்று மூலம் பரணிடப்பட்டது. 2016-12-04 அன்று பார்க்கப்பட்டது.
2. 1 2 3  Ministry of Finance & Economic Development (2012). *ANNUAL DIGEST OF STATISTICS 2012*. 31 December. Government of Mauritius. p. 22.. பார்த்த நாள்: 20 October 2013.
3. ↑  Statistic office of Mauritius (2011). *Housing and population Census 2011*. Government of Mauritius.. பார்த்த நாள்: 12 September 2012.
**சோட்டா பீம்** *(**Chhota Bheem**)* என்பது போகோ தொலைக்காட்சியில்; ஒலிபரப்பப்படும் அடைபட (animated) நிகழ்ச்சி ஆகும். இத் தொடர் ராஜ் விசுவநாதா என்பவரால் துவங்கப்பட்டது. இக்கதையின் நாயகன் பீம், கற்பனையான இந்தியச் சிற்றூரான தோலக்பூர் எனும் ஊரில் வசிப்பதாகக் காட்டப்பட்டுள்ளது அங்கிருக்கும் மக்களின் பிரச்சனைகளத் தனது வீரத்தினாலும், அரிவுக் கூர்மையினாலும் காப்பாற்றுவதாக காட்சிகள் அமைக்கப்பட்டிருக்கும். சுட்கி எனும் சிறுமி, ராஜு எனும் சிறுவன் மற்றும் ஜக்கு எனும் குரங்கு ஆகியோர் பீமின் நண்பர்களாவர்.

லட்டு சாப்பிட்டதும் பீமின் ஆற்றல் அதிகரிப்பது போல் சித்தரிக்கப்பட்டுள்ளது. இத்‌ தொடரில் பேசப்படும் ஆங்கிலம் இந்திய ஆங்கிலமாக இருப்பதுடன் குழந்தைகளுக்கும் வெகு எளிதாகப் புரிகிறது. தோலக்பூரின் அரசர் இந்திரவர்மனும் அவரது மகள் இந்துமதியும் பீம் மீது முழு நம்பிக்கை உடையவர்கள்.

காலியா எனும் குண்டுப் பையனும் தோலக்பூரிலே வசிப்பவன். இவனுக்கு பீமின் புகழைக் கண்டு பொறாமை உண்டு. இவனது கூட்டாளிகள் போலு மற்றும் டோலு எனும் இரட்டை சகோதரர்கள், பீமை தோற்கடிக்க விரும்பும் காலியாவுக்காக திட்டங்களை வகுப்பதும் அத்திட்டங்கள் தோல்வி அடைவதுமாக இதில் காட்டப்படுகிறார்கள். 

ஆனால் இவர்கள் ஏழு பேருமே , தாங்கள் வாழும் தோலக்பூரில் பிரச்சனைகள் தோன்றும் பொழுது ஒன்றினைவதாகவும் சித்தரிக்கப்படுகிறார்கள்.

கதாபாத்திரங்கள்
---------------

* பீம் (சோட்டா பீம்) - கதாநாயகன்

* சுட்கி - பீமின் தோழி

* ராஜு - பீமின் நண்பர்

* ஜக்கு (குரங்கு) - பீமின் நண்பர்

* காலியா - பீமின் மீது பொறாமை கொண்ட நண்பன்

* போலு - காலியாவின் கூட்டாளி

* டோலு - காலியாவின் கூட்டாளி

* இந்துமதி - தோலக்பூரின் இளவரசி

* இந்திரவர்மன் - தோலக்பூரின் ராஜா

* டுன் டுன் (ஆன்ட்டி) - சுட்கியின் தாய்

மேற்கோள்கள்
-----------

1. ↑  "About Chhota Bheem and friends". chhotabheem.com. 30 November 2016.
***மனதை திருடிவிட்டாய்*** (*Manadhai Thirudivittai*) அறிமுக இயக்குனர் ஆர். டி. நாராயணமூர்த்தி எழுதி இயக்கி, 2001 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபுதேவா, கௌசல்யா, காயத்ரி ஜெயராம், விவேக், வடிவேலு, ஸ்ரீமன் மற்றும் பலர் நடித்துள்ளனர். கே. ஆர். ஜி தயாரிப்பில், யுவன் சங்கர் ராஜா இசையில், 14 நவம்பர் 2001 தேதி வெளியானது. பாக்ஸ் ஆபீசில் ஒரு சராசரி வெற்றியை அடைந்து இப்படம்.

நடிகர்கள்
---------

பிரபுதேவா, கௌசல்யா, காயத்ரி ஜெயராம், விவேக், வடிவேலு, ஸ்ரீமன், ஷாந்தி வில்லியம்ஸ், ரஞ்சித், பாத்திமா பாபு, ராஜீவ், காக்கா ராதாகிருஷ்ணன், பாண்டு, பயில்வான் ரங்கநாதன், பி. சுஷீலா, சிவா.

கதைச்சுருக்கம்
--------------

தேவாவும் ஸ்ருதியும் ஒரே கல்லூரியில் படித்து வரும் காதலர்கள். அவ்வாறாக ஒரு நாள், தேவா தன் நண்பன் அசோக் வீட்டில் இந்துவை சந்திக்க நேரிடுகிறது. தன் குழுவில் பாட வாய்ப்பளிக்கும் தேவாவை போலீசில் தன்னை கேலி செய்ததாக கூறி புகார் தருகிறாள் இந்து. அதனால் கோபம் கொண்ட ஸ்ருதி, இந்துவை திட்டி கோபித்துக்கொள்கிறாள். சமாதானம் செய்ய வந்த அசோக், இந்துவின் கடந்த காலம் பற்றி விளக்குகிறான்.

இந்துவை ஊக்குவிக்கும் விதமாக அவளுக்கு மிகவும் பிடித்த பாடகி பி. சுஷீலாவை அறிமுக படுத்துகிறான் தேவா. அப்பொழுதிலிருந்து, தேவாவிற்கும், இந்துவுக்கும் நல்லிணக்கம் ஏற்படுகிறது.

தேவா-ஸ்ருதி திருமண விழாவில், கடந்த காலத்தில் இந்துவை பாலியல் வன்கொடுமை செய்தது தேவா என்று தெரிய வருகிறது. அதனால், திருமணம் தடைபடுகிறது. பின்னர், அந்த பிரச்சனையிலிருந்து சமாளித்து தேவா யாரை திருமணம் செய்தான் என்பது தான் மீதிக்கு கதையாகும்.

ஒலிப்பதிவு
----------

யுவன் ஷங்கர் ராஜா இப்படத்தின் இசை அமைப்பாளர் ஆவார். பா. விஜய் மற்றும் கலை குமார் பாடல் ஆசிரியர்கள் ஆவர். "மஞ்சக்காட்டு மைனா" என்ற பாடல் மிகவும் பிரபலமான பாடலாகும்.

வரவேற்பு
--------

இந்தத் திரைப்படம் கலந்த விமர்சனங்களைப் பெற்றது.

மேற்கோள்கள்
-----------

1. ↑  "http://www.themusicmagazine.com/manathai.html". External link in `|title=` (உதவி)
2. ↑  "http://www.musicplug.in/~music/blog.php?blogid=776". 2019-10-17 அன்று மூலம் பரணிடப்பட்டது. 2019-03-03 அன்று பார்க்கப்பட்டது. External link in `|title=` (உதவி)
3. ↑  "http://www.rediff.co.in/entertai/2001/dec/10mana.htm". External link in `|title=` (உதவி)
4. ↑  "https://web.archive.org/web/20121225055841/http://hindu.com/thehindu/fr/2001/11/16/stories/2001111600670201.htm". Archived from the original on 2012-12-25. 2019-03-03 அன்று பார்க்கப்பட்டது. External link in `|title=` (உதவி)CS1 maint: unfit url (link)
5. ↑  "http://www.thiraipadam.com/cgi-bin/movie\_review.pl?id=202&user\_name=subashawards&review\_lang=english&lang=english". 2016-12-02 அன்று மூலம் பரணிடப்பட்டது. 2019-03-03 அன்று பார்க்கப்பட்டது. External link in `|title=` (உதவி)

வெளி-இணைப்புகள்
---------------

* பரணிடப்பட்டது 2012-02-14 at the வந்தவழி இயந்திரம்
*
**யோகான் தோபியாசு மேயர்** *(Johann Tobias Mayer)* (5 மே 1752 – 30 நவம்பர் 1830) ஒரு செருமானிய இயற்பியலாளரும் கணிதவியலாளரும் வானியலாளரும் ஆவார். இவர் கணிதவியல், இயற்கை அறிவியல் பாடநூல்களுக்குப் பெயர்போனவர். இவர் 1801 இல் எழுதிய இயற்பியல் பாடநூலான *Anfangsgründe der Naturlehre zum Behuf der Vorlesungen über die Experimental-Physik* எனும் நூல் செருமன் மொழிபேசும் நாடுகளில் எல்லாம் மிகுந்த தாக்கத்தைச் செலுத்தியது. இவரது வானியல், செய்முறை இயற்பியல் ஆய்வுகள் *Annalen der Physik* எனும் இதழில் வெளியாகின. இவரது தந்தையாரான தோபியாசு மேயருடன் இவரைக் குழப்பிக் கொள்ளக்கூடாது.

வாழ்வும் பணியும்
----------------

மேயர், தோபியாசு மேயருக்கும் மரியாவுக்கும் முதல் மகனாகப் கோட்டிங்கனில் பிறந்தார். இவரது தந்தையார் கோட்டிங்கனில் புவிப்பரப்பியல், இயற்பியல், வானியல் துறைப் பேராசிரியராக விளங்கினார். மேயரின் பத்தாம் அகவையிலேயே தந்தையார் இறந்து விட்டுள்ளார். இவர் 1769 இல் கோட்டிங்கன், ஜார்ஜ் ஆகத்து பல்கலைக்கழகத்தில் இறையியலும் மெய்யியலும் கற்றார். இது அப்போது தான் ஆபிரகாம் கோதெல்ஃப் காசுட்னரின் கீழ் தொடங்கப்பட்ட புதிய பல்கலைக்கழகமாகும். காசுட்னருக்குப் பின்னர், இது ஜார்ஜ் கிறித்தோப் இல்ச்டென்பர்கின் கீழ் இயங்கியது. இவர் 1773 இல் பட்டம் பெற்றதும் கணிதவியல் விரிவுரையாளராகவும் வானியலாளராகவும் பணிபுரிந்தார். இவர் 1779 நவம்பர் 17 இல் அல்தோர்ஃப் பல்கலைக்கழகத்தால் அழைக்கப்பட்டுள்ளார். அங்கே இவர் 1780 முதல் 1786 வரை பணிபுரிந்தார். பிறகு இவர் எர்லாங்கன் நியூரன்பர்கில் அமைந்த பிரீட்ரிக் அலெக்சாந்தர் பல்கலைக்கழகத்தில் கணிதவியலும் இயற்பியலும் கற்பித்தார். இவர் 1799 இல் கோட்டிங்கனில் இலிச்டென்பருக்குப் பிறகு தொடர்ந்து அப்பல்கலைக்கழகத்துக்குத் தலைமை வகித்துள்ளார். இவரது மாணவர்களில் என்னோ கீரன் டிர்க்சன் அடங்குவார். டிர்க்சன் 1820 இல் முனைவர் பட்டம் பெற்றதும், கார்ல் குசுதவ் யாகோபு யாகோபுக்கு அறிவுரையாளராக விளங்கினார். மேயருக்கும் அவரது மனைவி யோகான்னாவுக்கும் ஐந்து குழந்தைகள் பிறந்தனர். மேயர் கோட்டிங்கனில் இறந்தார்.

பிதாகோரசின் தேற்ற நிறுவல்
-------------------------

இலியனார்டோ டா வின்சியினது எனக் கருதப்பட்ட பிதாகோரசின் தேற்ற எண்பிப்பு இப்போது மேயர் 1772 இல் நிறுவியதாகக் கருதப்படுகிறது.

மேற்கோள்கள்
-----------

* arXiv Article 1311.0816, Franz Lemmermeyer, "On Leonardo da Vinci's proof of the Theorem of Pythagoras," ArXiv, November 4, 2013.

வெளி இணைப்புகள்
---------------

* Entry in the Mathematics Genealogy Project
* Astronomie in Nürnberg (in German) பரணிடப்பட்டது 2012-02-06 at the வந்தவழி இயந்திரம்
**கடல்சார் தொல்லியல்**(Maritime archaeology) என்பது கடற்பகுதியோடு தொடர்புடைய தொல்லியல் ஆகும். இது, பழங்காலத்துக் கடற்கலங்கள், கடல்சார் கரையோர வசதிகள், கடல்வழிச் சரக்குகள், கடலுள் அமிழ்ந்த நிலத்தோற்றங்கள் என்பவற்றூடாக கடலுக்கும் மனிதனுக்கும் இடையிலான ஊடு தொடர்புகளை ஆய்வு செய்யும் துறைகளுள் ஒன்று. கடலில் மட்டுமன்றி ஏரிகள், ஆறுகள் முதலியவற்றிலும் கப்பல் போக்குவரத்துகள் இடம் பெறுவதால், இவை எல்லாவற்றுடனும் தொடர்புடைய மனித நடவடிக்கைகளின் வரலாற்றை ஆய்வு செய்யும் துறை நீரடித் தொல்லியல் (underwater archaeology) என அழைக்கப்படுவதுண்டு. இதன் ஒரு பிரிவாகக் கடற் பயணங்களுக்குப் பயன்பட்ட கலங்களின் அமைப்புத் தொழில்நுட்பம், கடல் பயணங்கள் என்பன தொடர்பான ஆய்வுத்துறை கடற்செலவுத் தொல்லியல் (nautical archaeology) எனப்படுகின்றது.

  

பொதுவாகக் கடல்சார் தொல்லியல் களங்கள் கடலுள் அமிழ்ந்த துறைமுகப் பகுதிகள், மூழ்கிய கப்பல்கள் போன்றவற்றை உள்ளடக்குவனவாக உள்ளன. கடலுக்குள் அல்லது பிற நீர்ச் சூழல்களில் காணப்படும் தொல்பொருட்கள், நிலப்பகுதிகளில் காணப்படும் தொல்பொருட்கள் தொடர்பில் காணப்படுவதிலும் வேறுபட்ட காரணிகளின் தாக்கத்துக்கு உள்ளாகின்றன. 

  

ஒரு நோக்கில், கடல்சார் தொல்லியல் நிலப்பகுதித் தொல்லியலில் காணப்படாத பிரச்சினைகளைக் கொண்டதும், நீரில் மூழ்குதல் போன்ற பல்வேறு சிறப்புத் திறமைகள் தேவைப்படுவதுமான தனியான துறையாகக் கருதப்படும் அதே வேளை, கடல்சார் நடவடிக்கைகள், நிலப்பகுதிகளின் பொருளியல் மற்றும் சமூக நிலைமைகளோடு நெருங்கிய தொடர்புகளைக் கொண்டிருப்பதனால் இன்னொரு நோக்கில், இது நிலஞ்சார் தொல்லியலுடன் ஒன்றிணைவான ஒன்றாகக் கருதப்படுகின்றது.

இவற்றையும் பாக்க
----------------

* தமிழ் மணி
* en:Seven Pagodas of Mahabalipuram
நசிரா அக்தர்
**நசிரா அக்தர்** (*Nasira Akhter*) இந்தியாவின் சம்மு காசுமீர் மாநிலம் குல்காம் நகரத்தைச் சேர்ந்த ஒரு கண்டுபிடிப்பாளர் ஆவார். 1972 ஆம் ஆண்டு பிப்ரவரி மாதம் முதல் தேதியன்று இவர் பிறந்தார். பள்ளிப் படிப்பை பாதியில் நிறுத்திய இவர் மூலிகைகளைப் பயன்படுத்துவதில் ஆர்வம் காட்டினார். காசுமீர் பல்கலைக் கழக அறிவியல் கருவி மையத்தில் எட்டு ஆண்டுகளுக்கும் மேலாக பாலித்தீன் மக்கும் தன்மையை உருவாக்குவதற்கான வழிமுறையை உருவாக்கினார். 2008 ஆம் ஆண்டில் வெளியிடப்படாத ஒரு மூலிகையைப் பயன்படுத்தி இதற்கான ஒரு தீர்வைக் கண்டுபிடித்தார்.  நசிரா அக்தரின் சாதனைகளை அங்கீகரிக்கும் வகையில், 2022 ஆம் ஆண்டு பன்னாட்டு மகளிர் தினத்தன்று குடியரசுத் தலைவர் இராம்நாத் கோவிந்திடம் இருந்து நாரி சக்தி புரசுகார் எனப்படும் பெண் சக்தி விருதைப் பெற்றார். குடியரசுத் தலைவர் மாளிகையில் நடைபெற்ற விழாவில் நசிரா அக்தருடன் சமூக தொழில்முனைவாளர் அனிதா குப்தா, இயற்கை விவசாயியும் பழங்குடியின செயற்பாட்டாளருமான உஷா பென் தினேசுபாய் வாசவா, இன்டெல் -இண்டியா நிறுவன தலைமை நிர்வாகி நிவ்ருதி ராய், மாற்றுத்திறளாளி கதக் நடனக் கலைஞர் சைலி நந்தகிசோர், கணிதவியல் அறிஞர் நீனா குப்தா உள்ளிட்டோருக்கும் இவ்விருது வழங்கப்பட்டது.

மேற்கோள்கள்
-----------

1. 1 2  Bhat, Tahir (8 March 2022). "Kashmir Woman Honoured For Landmark Innovation". *Kashmir Life*. .
2. ↑  "FIRST INDIAN WOMAN TO CONVERT POLYTHENE TO ASHES". *Asia Book of Records*. 25 September 2020. 9 March 2022 அன்று மூலதளத்திலிருந்து பரணிடப்பட்டது எடுக்கப்பட்டது. 28 April 2022 அன்று பார்க்கப்பட்டது.
3. 1 2  Kainthola, Deepanshu (8 March 2022). "President Presents Nari Shakti Puraskar for the Years 2020, 2021" (in en). *Tatsat Chronicle Magazine*. .
4. ↑  Khan, M. Aamir (10 March 2022). "`Unsung heroes': Meet J&K women who received ‘Nari Shakti’ award from President - The Kashmir Monitor". *Kashmir Monitor*. .
5. ↑  "சர்வதேச மகளிர் தினத்தை முன்னிட்டு 29 பெண்களுக்கு குடியரசு தலைவர் விருது". இந்து தமிழ்.. பார்த்த நாள்: 29 April 2022.
**யோகி ஆரோன்** (Yogi Aeron) (பிறப்பு 1937) இந்தியாவைச் சேர்ந்த ஒரு *பிளாஸ்டிக்* அறுவை சிகிச்சை நிபுணராவார். 2020 ஆம் ஆண்டில், மருத்துவத் துறையில் இவர் ஆற்றிய சிறப்பான பணிக்காக இவருக்கு இந்திய அரசு பத்மசிறீ விருது வழங்கியது.

வாழ்க்கை
--------

ஆரோன் இந்தியாவின் உத்தரப்பிரதேசத்தின் முசாபர்நகரில் 1937 இல் பிறந்தார். இவர் *கிங் ஜார்ஜ்* மருத்துவக் கல்லூரியில் பட்டம் பெற்றார். அங்கு இவர் ஐந்தாவது முயற்சிக்குப் பிறகு அனுமதிக்கப்பட்டார். நான்கு ஆண்டு இளங்கலை படிப்பை முடிக்க ஏழு ஆண்டுகள் ஆனது. பின்னர், 1971 இல் பீகாரின் பாட்னாவில் உள்ள *பிரின்சு ஆப் வேல்சு* மருத்துவக் கல்லூரியில் *பிளாஸ்டிக்* அறுவை சிகிச்சை செய்தார். 1973 ஆம் ஆண்டில், தேராதூனிலுள்ள ஒரு மாவட்ட மருத்துவமனையில் *பிளாஸ்டிக்* அறுவை சிகிச்சை நிபுணராக பணியாற்றத் தொடங்கினார். *பிளாஸ்டிக்* அறுவை சிகிச்சையில் மேலும் நிபுணத்துவம் பெறுவதற்காக 1982 இல் அமெரிக்கா சென்றார். 1983 ஆம் ஆண்டில், இவர் நான்கு ஏக்கர் வளாகத்தை வாங்கினார். இது வறியவர்களுக்கு சிகிச்சை அளிப்பதற்கும், குழந்தைகளுக்கான கற்றல் மையமாகவும் செயல்படுகிறது. இவர் 1985 முதல் தீயினால் பாதிக்கப்பட்ட நோயாளிகளுக்கு இலவசமாக சிகிச்சை அளித்து வருகிறார். 2020 ஆம் ஆண்டில், மருத்துவத் துறையில் பணியாற்றியதற்காக இவருக்கு இந்திய அரசு பத்மசிறீ விருது வழங்கியது. இவர் உத்தராகண்டம் மாநிலத்தின் தேராதூனிலுள்ள மல்சியில் வசிக்கிறார்.

குறிப்புகள்
-----------

1. 1 2  "Meet Padma Shri recipient Yogi Aeron, Himalayan doctor who treats burn patients for free". *The New Indian Express*. 2020-03-09 அன்று பார்க்கப்பட்டது.
2. 1 2  Bhargava, Anjuli (2017-09-08). "Meet Yogi Aeron, the Himalayan plastic surgeon". *Business Standard India*. .
3. ↑  Banerjee, Disha (2020-01-27). "82 YO Doctor Becomes Padma Shri Recipient For Treating Burn Patients For Free For 25 Years". *Storypick* (ஆங்கிலம்). 2020-03-09 அன்று பார்க்கப்பட்டது.
4. ↑  "This Padma Shree Recipient Has Been Treating Burn Patients for Free for 27 Years". *News18*. 2020-01-28. 2020-03-09 அன்று பார்க்கப்பட்டது.
5. ↑  World, Republic. "Meet Padma Shri awardee Yogi Aeron, a doctor who has been treating burn patients for free". *Republic World*. 2020-03-09 அன்று பார்க்கப்பட்டது.
**முர்சிதாபாத்** (**Murshidabad**) (Pron: ˈmʊəʃɪdəˌbɑ:d/bæd or ˈmɜ:ʃɪdəˌ) இந்தியாவின் மேற்கு வங்காளம் மாநிலத்தில் உள்ள முர்சிதாபாத் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது ஹூக்ளி ஆற்றின் கரையில் அமைந்துள்ளது. இது மாநிலத் தலைநகரம் கொல்கத்தாவிற்கு வடக்கே 238 கிலோ மீட்டர் தொலைவில் உள்ளது. 

வங்காள நவாப்புகளின் தலைநகமாக இருந்த முர்சிதாபாத் நகரம், 1757-இல் நடைபெற்ற பிளாசி சண்டையில் ஆங்கிலேயர்கள், நவாப் சிராச் உத் தவ்லாவிடமிருந்து முர்சிதாபாத் நகரத்தைக் கைப்பற்றினர். பின்னர் ஆங்கிலேயர்கள் தங்கள் தலைநகரத்தை கொல்கத்தாவில் நிறுவியதால், முர்சிதாபாத் நகரம் தனது செல்வாக்கை இழந்தது.

மக்கள் தொகை பரம்பல்
-------------------

2011-ஆம் ஆண்டின் மக்கள் தொகை கணக்கெடுப்பின் படி, 16 வார்டுகளும், 9,829 வீடுகளும் கொண்ட முர்சிதாபாத் நகரத்தின் மொத்த மக்கள்தொகை 44,019 ஆகும். அதில் 21,842 ஆண்கள் மற்றும் 21,842 பெண்கள் உள்ளனர். ஆறு வயதிற்குட்பட்ட குழந்தைகள் 4414 (10.03%) ஆகவுள்ளனர். பாலின விகிதம் 1000 ஆண்களுக்கு, 985 பெண்கள் வீதம் உள்ளனர். சராசரி எழுத்தறிவு 81.94% ஆகவுள்ளது. மக்கள்தொகையில் இந்துக்கள் 75.09%, முஸ்லீம்கள் 23.86%, மற்றும் பிறர் 1.05% ஆகவுள்ளனர்.

தொடருந்து நிலையம்
-----------------

4 நடைமேடைகளைக் கொண்ட முர்சிதாபாத் தொடருந்து நிலையத்திலிருந்து கொல்கத்தாவின் புறநகரில் உள்ள சியால்தா தொடருந்து நிலையத்திற்கு தொடருந்துகள் இயக்கப்படுகிறது.

மேற்கோள்கள்
-----------

1. ↑  Murshidabad Population Census 2011
2. ↑  Murshidabad Railway Station

வெளி இணைப்புகள்
---------------

* District website
* விக்கிச்செலவில் செலவு வழிகாட்டி: Murshidabad
**நரசிம்மன்** (*Narasimha*; ஆட்சி. பொ.ச. 1153-1163 ) திரிபுரியின் காலச்சூரி வம்சத்தின் மன்னனாவான். மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. நரசிம்மன் காலச்சூரி மன்னன் கயகர்ணனின் மகனாவான். நரசிம்மனின் இராஜகுரு (அரச ஆசான்) கீர்த்தி-சிவன் என்பவராவார். 

கைமூர் மலைத்தொடரின் வடக்கே நரசிம்மனின் கல்வெட்டுகள் கண்டுபிடிக்கப்பட்டுள்ளன. சந்தேல மன்னன் மதனவர்மனிடம் தன் தந்தை இழந்த பகுதியை இவன் மீட்டெடுத்தான் என்பதை இது உணர்த்துகிறது.  நரசிம்மன் ஒரு ஆண் வாரிசில்லாமல் இறந்துவிட்டதாகத் தெரிகிறது. இவனுக்குப் பிறகு இவனது சகோதரன் செயசிம்மன் ஆட்சிக்கு வந்தான்.

சான்றுகள்
---------

1. ↑  R. K. Sharma 1980, ப. 84.
2. 1 2  V. V. Mirashi 1957, ப. 495.

உசாத்துணை
---------

* R. K. Sharma (1980). *The Kalachuris and their times*. Sundeep. இணையக் கணினி நூலக மையம்:7816720. .
* Vasudev Vishnu Mirashi (1957). "The Kalacuris". in R. S. Sharma. *A Comprehensive history of India: A.D. 985-1206*. **4 (Part 1)**. Indian History Congress / People's Publishing House. பன்னாட்டுத் தரப்புத்தக எண்:978-81-7007-121-1. .
படம் 2. நரம்பியல் சுய-அங்கீகாரத்தை சார்ந்த நரம்பியல் வளர்ச்சியின் வழிமுறைகள். சுயநிர்ணய உரிமை ஐசோனையர் கிளைகள் ஒன்றுடன் ஒன்று இல்லை என்பதோடு நரம்பு மண்டல சுற்று அடிப்படையில் உள்ளது.   

நரம்பியல் சுய-தவிர்த்தல், அல்லது தனிமயமான தவிர்த்தல், ஒரு ஒற்றை சோமாவிலிருந்து (மேலும் ஐசோனூரோனல் அல்லது சகோதரி கிளைகள் என அழைக்கப்படும்),  வரும் கிளைகள் (டெண்ட்ரைட்ஸ்மற்றும்ஆக்ஸான் ) ஒன்றை ஒன்று விலகிச் செல்லும். நியூரான்களின் அத்தகைய வாிசை. நரம்பு மண்டலங்களுக்குள்ளான கிளைகள் வளர்ச்சியின் போது நிறுவப்பட்டுள்ளது, இதன் விளைவாக குறைந்த அளவு குறுக்கே கலத்தல் அல்லது ஒன்றுடன் ஒன்று கலத்தல் நடைபெற்று அவை ஒரு பகுதியில் பரவி , நியூரான்களின் பொதுவான நுண்ணுயிரியல் வடிவைத் தருகிறது (படம் 1).

எதிர் பகுதியில், வெவ்வேறு நரம்பணுக்களின் கிளைகள் ஒன்றுடன் ஒன்று சுதந்திரமாகச் கலக்க முடியும். நரம்புகள் "தன்னையே" பிரித்து, "சுயமில்லாத" கிளைகளிலிருந்து,  தங்களைப் பிாிப்பதை தவிர்ப்பதுடன்,. இந்த நரம்பியல் சுய-அங்கீகாரம், தனித்த பார்கோடுகளாக செயல்படும் செல்களின் அங்கீகாரம் மூலக்கூறுகளின் குடும்பங்களின் மூலம் அடையப்படுகிறது, அருகிலுள்ள மற்ற கிளையினரின் பாகுபாடு "சுய" அல்லது "சுயமில்லாதது" என்று அனுமதிக்கிறது.

தற்காப்பு மண்டலங்கள் மறுபடியும் சுயத் தவிர்ப்புமூலம் முற்றிலும் மூடிமறைக்கப்படுகின்றன  அந்த கிளைகள் உள்ளீடு அல்லது வெளியீடு பிரதேசங்களை செயல்பாட்டு ரீதியாக பொருத்தமான முறையில் அடைகின்றன என்று உத்தரவாதம் அளிக்கின்றன.

நரம்பியல் தொடர்புக்கு ஆக்ஸான் டெண்ட்ரான் மற்றும் சினாப்ஸிஸ் ஒருங்கிணைந்த கூட்டம் தேவைப்படுகிறது. எனவே, நரம்பியல் தொடா்பு மற்றும் பிந்தையகரு வளர்ச்சிக்கும் நரம்பணு டைலிங் (ஹெட்டெரோனிஷனோனல் தவிர்த்தல்) சுய-தவிர்த்தல் அவசியம்.  , நரம்பியல் தொடா்பை வடிவமைப்பதற்கான ஒரு முக்கிய இடைவெளி செயலாக உடன் இணைந்து இவை செயல்படுகிறது.
திருவண்ணாமலை மாவட்டம் போளூர்வட்டம் தேவிகாபுரம் ஆரணி சாலையின் இடையில் அமைந்துள்ளது. இவ்வூரின் மக்களின் முக்கியத்தொழில் வேளாண்மையாகும். இவ்வூர் 15 ஆம் நுற்றாண்டி கல்வெட்டின்படி நரசிங்கநல்லுர், நரசிங்கப்பாடி என்று குறிப்பிடப்படுகிறது. இவ்வூரில் பல அரிய தொன்மைச் சின்னங்களைக்கொண்டு விளங்குகிறது. ஊரின் மேற்கே உள்ள கற்பலகையில் சதாசிவமகராயர் காலத்து (சக ஆண்டு 1482) அரிய கல்வெட்டு ஒன்று உள்ளது. இதில் முத்து லிங்கப்ப நாயக்கர் மகன் திருமலை நாயக்கர் என்பவர் நரசிங்கநல்லுரை ஒரு பாளையமாக உருவாக்கப்பட்டதைப் பற்றிய தகவல் குறிப்டப்பட்டுள்ளது. அதன் பல்குன்றக்கோட்டத்து முருகமங்கலம் பற்றைச் சார்ந்த தச்சூர் நாட்டில் உள்ள நரசிங்க நல்லுர் ஒரு பாளையமாக அறிவிக்கப்படுகிறது. இப்பாளையம் அனைத்து சாதியினரும் எந்தவிதமான வரியும் செலுத்தாமல் தங்கியிருக்கலாம் எனினும் 3 ஆண்டுகளுக்குப்பிறகு ஒவ்வொரு குடும்பமும் ஆண்டுக்கு 3 பணம் வரியாக தரவேண்டும் என்றும் சதாசிவ மகாராயருக்கு திருபுவனராயக்குழி என்றும் சம்புவராயஸ்பஞ்சாரியா என்ற பட்டமும் வழங்கிய செய்திகள் காணப்படுகின்றன. இவ்வூரில் சுமார் 500 வருட பழமை வாய்ந்த நரசிங்க பெருமாள் கோயில் ஒன்றும், சிவன் கோயில் ஒன்றும் உள்ளது. இவ்விரு கோயில்களிலும் சிலையின்றி சிதிலமடைந்து காணப்படுகிறது. ஊரின் நடுவே ஒரு பெரிய மண்டபம் சிலதமடைந்து காணப்படுகிறது. இது அக்காலத்தில் மக்களால் பெரிதும் பயன்படுத்தப்பட்ட இடமாக தெரிகிறது. இவ்வூரின் மேற்கே உள்ள சிறிய குன்று ஒன்றில் வடக்கு நோக்கிய விநாயர் ஆலயம் உள்ளது. இதன் எதிரே உள்ள படிக்கட்டு கல்லில் உள்ள கல்வெட்டு 11 ஆம் நூற்றாண்டைச் சேர்ந்தது. இதில் இக்கோயிலுக்கு 3000 குழி தானம் விடப்பட்ட செய்தி உள்ளது. நரசிங்கபுரம் மதுரா குப்பம் கிராமத்தில் 12 மற்றும் 14 ஆம் நுற்றாண்டைச் சேர்ந்த் 2 வீரக்கற்கள் காணப்படுகின்றன.
நரசிங்கபுரம் பீரங்கி
நரசிங்கபுரம் நடுகல்
எரியும் முட்செடி,புனித கதரினா ஆலயம்,சீனாய்
**எரியும் முட்செடி**, என்பது யாத்திராகமம் நூலில் காணப்படும் ஒரு புதுமையாகும், யாவே கடவுள் மோசேயை, இஸ்ரவேலரின் எகிப்து அடிமை வாழ்விலிருந்து அவர்களை மீட்பதற்கான தலைவராக அழைக்கப் பயன்படுத்தினார்.

யாத்திராகமம் நூலில் உள்ளவை
--------------------------

மோசே எகிப்தை விட்டு தப்பிவந்து எத்திரோவிடம் வாழ்ந்தபோது, ஆடுகளை மேய்த்து கொண்டிருக்கும் போது மலைமீது எரியும் முட்செடி ஒன்றை கண்டு மரம் மரம் வெந்துபோகமல் இருக்க கண்டு அதனருகே போனார். அப்போது கடவுளின் ஆவி முட்செடியின் நடுவிலிருந்து மோசேயை அழைத்து, அவர் நிற்பது புனித பூமி என்றும்,மோசேயின் பாதணிகளை அகற்றுமாறும் கட்டளையிட்டு, தன்னை "நான் ஆபிரகாமின் தேவனும் ஈசாக்கின் தேவனும் யாக்கோபின் தேவனுமாகிய உன் பிதாக்களுடைய தேவனாயிருக்கிறேன்" என அறிமுகப்படுத்தினார். 
பின்பு கடவுள் மோசேயை எகிப்துக்கு போய் அரசனிடம் பேசி இஸ்ரவேலரை விடுவித்து அவர்களை வாக்களிக்கப்பட்ட நாட்டுக்கு வழிநடத்துமாறு கட்டளையிட்டார்.

வணக்கத் தளம்
------------

இந்த சம்பவம் நடந்ததாக கருதப்படும் இடத்தில் இப்போது ஒரு ஆலயம் அமைந்துள்ளது. இங்கு இப்போது காணப்படும் முட்செடி மோசேக்கு கடவுள் தோன்றிய முட்செடியின் வழிவருவது என்பது நம்பிக்கையாகும். மோசேக்கு கடவுள் தோன்றிய மரம் இறந்துவிட்டது.

உசாத்துணை
---------

1. ↑  யாத்திராகமம் 3:2-3
2. ↑  யாத்திராகமம் 3:4-6

வெளி இணைப்புகள்
---------------

விக்கிமீடியா பொதுவகத்தில்,  
 ***Burning bush***   
என்பதின் ஊடகங்கள் உள்ளன. 

* Icon of the Mother of God "the Unburnt Bush" திருவோவியம் and Synaxarion of the feast
* The Burning Bush History of the use of the burning bush symbol among Reformed churches
**கடல்வழி வணிகம்** என்பது, கடல்வழி வணிகம் பற்றிப் பொதுவாகவும், தமிழ்நாட்டினதும் இந்தியாவினதும் கடல்வழி வணிகம் பற்றிச் சிறப்பாகவும் எடுத்துக்கூறும் ஒரு நூலாகும். பதினான்கு ஆண்டுகள் இந்தியக் கடற்படையில் மாலுமியாகப் பணியாற்றிய நரசய்யா இந்த நூலை எழுதியுள்ளார். இதன் முதற் பதிப்பைப் பழனியப்பா பிரதர்ஸ் என்னும் பதிப்பகம் 2005 ஆம் ஆண்டு வெளியிட்டது.

நோக்கம்
-------

கடல் வணிகத்தைக் குறித்துப் பல ஆய்வாளர்கள் எழுதிய சிறந்த நூல்களிலிருந்து முக்கியமான பகுதிகளைத் தொகுத்து எளிமையான முறையில் சாதாரண மக்களும் படிப்பதற்குத் தக்கவாறு தமிழில் தருவதே தனது நோக்கம் என்று நூலாசிரியர் தனது முன்னுரையில் குறிப்பிட்டுள்ளார்.

உள்ளடக்கம்
----------

இந்த நூல் இரண்டு பாகங்களாகப் பிரிக்கப்பட்டுள்ளது. முதல்பாகத்தில் பண்டைக்காலம், இடைக்காலம், மேல் நாட்டவர் ஆட்சிக் காலங்களில் இந்தியாவின் கடல்வழி வணிகத்தின் நிலை எடுத்தாளப்படுகிறது. இரண்டாம் பாகத்தில் கடல்வழி வணிகத்தின் இன்றைய நிலை பற்றிப் பேசப்படுகிறது. முதல் பாகத்தில் பின்வரும் ஒன்பது அத்தியாயங்கள் உள்ளன.

1. இந்தியத் தீபகற்பம்
2. பழங்கால, இடைக்காலக் கடல்வழி வாணிகம்
3. நாணய வழிச் சான்றுகள்
4. வணிகக் குழுக்களும் வணிகப் பெருமக்களும்.
5. இந்தியக் கப்பற்கலையும் கப்பற்கூடங்களும்
6. மேலைநாட்டினரின் இந்திய வருகை
7. கிழக்கிந்தியக் கம்பனியின் ஊடுருவலும் ஆங்கில ஏகாதிபத்தியமும்
8. நசுக்கப்பட்ட இந்தியக் கடல் வாணிகம்
9. சிந்தியாவின் சிறப்பும் இந்தியாவின் விழிப்புணர்ச்சியும்

இரண்டாம் பாகம் பின்வரும் 15 அத்தியாயங்களை உள்ளடக்கியது. இவற்றில் முதல் அத்தியாயம் இந்தியத் துறைமுகங்களின் தோற்றம் வளர்ச்சி என்பவற்றைப் பொதுவாகக் எடுத்தாளுகின்றது. தொடர்ந்துவரும் 12 அத்தியாயங்கள் குறிப்பிட்ட துறைமுகங்களைத் தனித்தனியாகவும் 14 ஆவது அத்தியாயம் மாநிலத் துறைமுகங்கள் பற்றிப் பொதுவாகவும் எடுத்தாளுகின்றது. கடைசி அத்தியாயம் இந்தியக் கடற்படையைப் பற்றியது.

1. இந்தியாவின் இன்றைய துறைமுகங்கள்: தோற்றமும் வளர்ச்சியும்
2. கல்கத்தா துறைமுகம்
3. பம்பாய்த் துறைமுகம்
4. நவஷேவா துறைமுகம்
5. சென்னைத் துறைமுகம்
6. எண்ணூர்த் துறைமுகம்
7. கொச்சித் துறைமுகம்
8. விசாகப்பட்டினத் துறைமுகம்
9. மார்முகோவாத் துறைமுகம்
10. கண்ட்லா துறைமுகம்
11. புது மங்களூர்த் துறைமுகம்
12. தூத்துக்குடித் துறைமுகம்
13. பரதீப் துறைமுகம்
14. மாநிலத் துறைமுகங்கள்
15. இந்தியக் கப்பற்படை

குறிப்புகள்
-----------

1. ↑  நரசய்யா, 2005. பக். 14.
2. ↑  நரசய்யா, 2005. பக். 20.
3. ↑  நரசய்யா, 2005. பக். 264.

உசாத்துணைகள்
------------

* நரசய்யா, *கடல்வழி வணிகம்*, பழனியப்பா பிரதர்ஸ், சென்னை, 2005.

இவற்றையும் பார்க்கவும்
----------------------

* நரசய்யா - நூலாசிரியர்.
* மதராசபட்டினம் - நூலாசிரியர் எழுதிய இன்னொரு நூல்.
**சோணாட்டு முகையலூர்ச் சிறுகருந்தும்பியார்** சங்ககாலப் புலவர். இவரது பாடல்கள் இரண்டு உள்ளன. அவை புறநானூறு 181, 265 அகியவை.

பாடல் சொல்லும் செய்திகள்
------------------------

### வல்லார் கிழான் பண்ணன்

புலவர் பாணனை இந்த வல்லார் கிழான் பண்ணனிடம் ஆற்றுப்படுத்துகிறார். அவன் போருக்குப் புறப்படுவதற்கு முன் அவனிடம் சென்று பாணனின் பசிப்பகையை முற்றிலுமாகத் தீர்த்துக்கொள்ளுமாறு அறிவுறுத்துகிறார்.  

புறநானூறு 181

### (சேரன் ஒருவனின்) கையறுநிலை

போர்ப்பறந்தலையில் மாண்ட ஒருவனுக்கு அனிரை மேய்க்கும் கோவலர் வேங்கைப் பூவையும், பனந்தோட்டையும் சேர்த்து மாலையாகக் கட்டி அணிவித்தார்களாம். பனந்தோட்டு மாலை பெற்றதால் இவன் சேரன் எனத் தெரிகிறது.

இவன் கடுமான் தோன்றல் தோன்றல் என்று சிறப்பிக்கப்பட்டுள்ளான். இதனால் இவன் சிறந்த போர்வீரன் எனத் தெரிகிறது.

இவன் செல்வம் இவனுடையது அன்றாம். இவனால் போற்றிப் பாதுகாக்கப்பட்ட பரிசிலர்களுக்கு உரியதாம்.

இவன் மாண்டபோது யானைமீது செல்லும் வேந்தர்களின் வெற்றியும் மாண்டுபோயிற்றாம். இப்படிக் கூறப்படுவதால் இவன் வேந்தர்களுக்காகப் போரிட்டு மடிந்தான் எனத் தெரிகிறது.  

புறநானூறு 265
கலப்படம் என்பது சட்டப்பூர்வ குற்றமாகும், மேலும் அரசாங்கம் நிர்ணயித்த சட்டத் தரங்களை உணவுப் பொருட்கள் பூர்த்தி செய்யத் தவறினால், அது **கலப்பட உணவு** (*Adulterated food*) என்று கூறப்படுகிறது. கலப்படத்தின் ஒரு வடிவமானது, உணவுப் பொருளின் அளவை அதிகரிப்பதற்காக உணவுப் பொருளில் மற்றொரு பொருளைச் சேர்ப்பதாகும், இதன் விளைவாக உணவுப் பொருளின் உண்மையான தரம் இழக்கப்படுகிறது. இந்த பொருட்கள் இலவசமாக அல்லது மலிவாகவோ கிடைக்கக்கூடிய உணவுப் பொருட்களாகவோ அல்லது உணவு அல்லாத பொருட்களாகவோ இருக்கலாம். இறைச்சி மற்றும் இறைச்சிப் பொருட்களில் கலப்படம் செய்யப் பயன்படுத்தப்படும் சில பொருட்கள் தண்ணீர் பனிக்கட்டி, குறிப்பிட்ட விலங்குகளின் இறைச்சியைத் தவிர ஏனைனய விலங்குகளின் இறைச்சி போன்றவையாக உள்ளன.கடல் உணவு விஷயத்தில், கலப்படம் என்பது இனங்கள் மாற்றீட்டைக் குறிக்கலாம். (கடல் உணவு தவறாகப் பெயரிடுதல்), இதில் தயாரிப்பு அடையாளச் சிட்டையில் காணப்பட்ட இனங்களுக்குப் பதிலாக மற்றொரு இனத்தை மாற்றி வைத்தல் அல்லது வெளிப்படுத்தப்படாத செயலாக்க முறைகள் போன்றவை அடங்கும். இவ்வாறான செயல்முறைகளில் சேர்மானப் பொருள்கள், அதிகப்படியான நிறமூட்டல், மெருகூட்டல் போன்ற சிகிச்சைகள் , அல்லது குறுகிய எடை போன்ற விவரங்கள் நுகர்வோருக்கு வெளிப்படுத்தப்படுவதில்லை.

வரலாறு
------

பண்டைய ரோம் மற்றும் இடைக்காலத்தில் உணவுக் கலப்படம் தொடர்பான வழக்குகளை வரலாற்றாசிரியர்கள் குறிப்பிட்டுள்ளனர். கலப்படம் பற்றிய சமகாலத் தரவுகள் 1850 களில் இருந்து இன்று வரை உள்ளன.

மேற்கோள்கள்
-----------

1. ↑  "Requirements For Temporary Food Service Establishments". Farmers Branch. 14 October 2017 அன்று மூலம் பரணிடப்பட்டது. 27 November 2015 அன்று பார்க்கப்பட்டது.
2. ↑  Spiegel, Emily J.; Beyranevand, Laurie J. (June 15, 2022). "Seafood Fraud: Analysis of Legal Approaches in the United States" (PDF). Center for Agriculture and Food Systems at Vermont Law and Graduate School. p. 15. October 11, 2022 அன்று பார்க்கப்பட்டது.
**கலப்பு உறுப்பினர் விகிதாசார பிரதிநிதித்துவம்** , நேபாள நாடாளுமன்றத்தின் கீழவையான நேபாள பிரதிநிதிகள் சபை 275 உறுப்பினர்களைக் கொண்டது. நேபாள மாநில சட்டமன்றங்களில் 550 உறுப்பினர்கள் உள்ளனர்.

நேரடி தேர்வு முறையில்
---------------------

பிரதிநிதிகள் சபையின் 165 உறுப்பினர்களை, வாக்காளர்கள் நேரடியாக வாக்களித்துத் தேர்ந்தெடுக்கலாம். அதே போன்று நேபாளத்தின் ஏழு மாநிலங்களின் 330 சட்டமன்ற உறுப்பினர்களை நேரடியாக வாக்காளர்கள் தேர்தெடுக்கலாம்.

விகிதாசாரப் பிரதிநிதித்துவத் தேர்தல் முறையில்
---------------------------------------------

விகிதாசாரப் பிரதிநிதித்துவத் தேர்தல் முறையில், நாடு முழுவதும் பதிவான மொத்த வாக்குகளில், மூன்று சதவீதம் அல்லது அதற்கு மேற்பட்ட வாக்கு சதவீதம் (%) பெற்ற அரசியல் கட்சிகளின் 110 உறுப்பினர்கள் நேபாள பிரதிநிதிகள் சபைக்கு மறைமுகமாகத் தேர்வு செய்யப்படுவர். 

இதே போன்று ஏழு மாநில சட்டமன்றங்களின் 220 உறுப்பினர்களை மறைமுகமாகத் தேர்ந்தெடுக்கலாம்.

இதனையும் காண்க
--------------

* விகிதாசாரப் பிரதிநிதித்துவத் தேர்தல் முறை
* நேபாள அரசியலமைப்பு சட்டம், 2015
* நேபாள நாடாளுமன்றத் தேர்தல், 2017
* நேபாள நாடாளுமன்றம்
* நேபாள பிரதிநிதிகள் சபை, (கீழவை)
* நேபாள தேசிய சபை (மேலவை)

மேற்கோள்கள்
-----------

1. ↑  Article 86 (2) Constitution of Nepal

வெளி இணைப்புகள்
---------------

* Mixed Systems
* Draft of the Constitution of Nepal பரணிடப்பட்டது 2018-01-27 at the வந்தவழி இயந்திரம்
**கலப்பு உலோக ஆக்சைடு மின்முனை** *(Mixed metal oxide electrodes)* என்பவை மின்வேதியியல் மின்னாற்பகுப்பு வினைகளில் பயன்படுத்தப்படும் நேர்மின் முனையாகும். மிகுந்த பயனுள்ள சாதனமாக இம்மின்வாய் பயன்படுகிறது. மேற்பரப்பில் பல்வேறு வகையான உலோக ஆக்சைடுகளைப் பெற்றிருக்கும் என்பதே மின்வாய் என்ற சொல்லின் பொருளாகும். வழக்கமாக RuO2, IrO2,அல்லது PtO0.12, போன்றவற்றில் ஒன்று மின்வினையூக்கியாக பயன்படுத்தப்படும். இம்மின் வினையூக்கி மின்சாரத்தையும் கடத்தும் அதே சமயத்தில் குளோரின் வாயு உற்பத்தி போன்ற விரும்பத்தக்க வினையூக்கியாகவும் செயல்படுவது ஒரு வகையாகும். மற்றொரு உலோக ஆக்சைடான தைட்டானியம் டையாக்சைடு மின்சாரத்தை கடத்துவதும் இல்லை. வினையூக்கியாகவும் செயல்படுவதில்லை. ஆனால் விலைமதிப்பு குறைந்தும் உட்புறத்தை அரிமானத்திலிருந்து பாதுகாக்கவும் செய்கிறது. தைட்டானியம் தகடு அல்லது தைட்டானியம் வலைக்கண்ணில் மின்முனையில் உருவாகும் தளப்பொருள் சேர்கிறது.

தளத்தில் கிடைக்கும் அரிய உலோகத்தின் அளவு ஒரு சதுர மீட்டருக்கு 10 முதல் 12 கிராம் ஆக இருக்கும் .

நீச்சல்குளத்தில் இருக்கும் உப்பு நீரிலிருந்து தனிநிலை குளோரின் தயாரிக்கும் மின்பகுப்பு கலனில் நேர்மின்முணையாகப் பயன்படுத்த கலப்பு உலோக ஆக்சைடுகள் பயன்படுகின்றன. உலோகம் வெளிக் கொணர் மின்முறையிலும் இம்மின்வாய்கள் பயன்படுகின்றன. எஃகுக்கு மின்முலாம் பூசவும், மின்சுற்றுப் பலகைகள் தயாரிப்பிலும் இவை பயன்படுத்தப்படுகின்றன.

மேற்கோள்கள்
-----------

1. ↑  "Reverse electrodialysis: Evaluation of suitable electrode systems" பரணிடப்பட்டது 2013-07-21 at the வந்தவழி இயந்திரம், Chapter 4 of the doctoral thesis of Joost Veerman, 2009, p. 70.